title: Rozhodnutie Rady (SZBP) 2015/1836 z 12. októbra 2015, ktorým sa mení rozhodnutie 2013/255/SZBP o reštriktívnych opatreniach voči Sýrii

text:
               13.10.2015

               SK

               Úradný vestník Európskej únie

               L 266/75

         ROZHODNUTIE RADY (SZBP) 2015/1836
   z 12. októbra 2015,
   ktorým sa mení rozhodnutie 2013/255/SZBP o reštriktívnych opatreniach voči Sýrii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 9. mája 2011 prijala rozhodnutie 2011/273/SZBP (1) o reštriktívnych opatreniach voči Sýrii.

               (2)

               Rada odvtedy niekoľkokrát dôrazne odsúdila násilné represie sýrskeho režimu voči civilnému obyvateľstvu Sýrie. Rada opakovane vyjadrila hlboké znepokojenie nad zhoršujúcou sa situáciou v Sýrii a najmä nad rozšíreným a systematickým porušovaním ľudských práv a medzinárodného humanitárneho práva.

               (3)

               Rada 14. apríla 2014 uviedla, že pokiaľ represie neprestanú, EÚ bude pokračovať vo svojej politike reštriktívnych opatrení namierených voči režimu, a to v súlade so závermi Rady z 23. januára 2012, v ktorých Rada potvrdila záväzok Únie pokračovať v politike ukladania ďalších opatrení voči režimu, kým budú represie pokračovať.

               (4)

               Rada opakovane a s veľkým znepokojením vzala na vedomie pokusy sýrskeho režimu obísť reštriktívne opatrenia EÚ s cieľom pokračovať vo financovaní a podpore vládnej politiky násilných represií voči civilnému obyvateľstvu.

               (5)

               Rada poznamenáva, že sýrsky režim pokračuje v jeho politike represie, a vzhľadom na závažnosť pretrvávajúcej situácie sa Rada nazdáva, že je potrebné zachovať a zabezpečiť účinnosť uložených reštriktívnych opatrení ich ďalším rozpracovaním, pričom sa zachová cielený a rozdielny prístup a prihliadne sa na humanitárnu situáciu sýrskeho obyvateľstva. Rada sa nazdáva, že vzhľadom na osobitnú situáciu v Sýrii majú z hľadiska účinnosti týchto reštriktívnych opatrení osobitný význam určité kategórie osôb a subjektov.

               (6)

               Rada usudzuje, že vzhľadom na to, ako veľmi sýrsky režim ovláda hospodárstvo, si úzky okruh popredných podnikateľov pôsobiacich v Sýrii môže udržať svoje postavenie len vtedy, ak udržiava dobré styky s režimom, má jeho podporu a vplyv v rámci neho. Rada zastáva názor, že by mala stanoviť reštriktívne opatrenia s cieľom obmedziť vstup a zmraziť všetky finančné prostriedky a hospodárske zdroje, ktoré patria popredným podnikateľom pôsobiacim v Sýrii, ktorých Rada označila a ktorí sa uvádzajú v zozname v prílohe I, sú vo vlastníctve, držbe alebo pod kontrolou týchto osôb, s cieľom zabrániť im, aby poskytovali režimu materiálnu alebo finančnú pomoc, a prostredníctvom ich vplyvu zvýšiť tlak na samotný režim, aby zmenil svoju represívnu politiku.

               (7)

               Vzhľadom na to, že v Sýrii sú rodinné väzby tradične základom mocenských štruktúr, Rada zastáva názor, že v rámci súčasného sýrskeho režimu sa moc sústreďuje v rukách vplyvných členov rodiny Asadovcov a Makhloufovcov. Rada sa domnieva, že by mala stanoviť reštriktívne opatrenia na zmrazenie všetkých finančných prostriedkov a hospodárskych zdrojov, ktoré patria určitým členom rodiny Asadovcov a Makhloufovcov, ktorých Rada označila a ktorí sa uvádzajú v zozname v prílohe I, sú vo vlastníctve, držbe alebo pod kontrolou týchto osôb, a zaviesť obmedzenia vstupu týchto osôb, a prostredníctvom členov týchto rodín tak priamo ovplyvniť režim, aby zmenil svoju represívnu politiku, ako aj predísť riziku obchádzania reštriktívnych opatrení prostredníctvom rodinných príslušníkov.

               (8)

               Ministri sýrskej vlády by sa mali považovať za spoločne a nerozdielne zodpovedných za politiku represie uplatňovanú sýrskym režimom. Rada usudzuje, že vzhľadom na konkrétnu situáciu súčasného sýrskeho režimu si bývalí ministri sýrskej vlády pravdepodobne naďalej zachovali vplyv v rámci uvedeného režimu. Rada sa preto domnieva, že by mala stanoviť reštriktívne opatrenia s cieľom zmraziť všetky finančné prostriedky a hospodárske zdroje, ktoré patria ministrom sýrskej vlády, ako aj ministrom, ktorí svoju funkciu vykonávali po máji 2011, sú v ich vlastníctve, držbe alebo pod ich kontrolou, a zaviesť obmedzenia vstupu týchto osôb, ktoré Rada určila a ktoré sa uvádzajú v zozname v prílohe I.

               (9)

               Sýrske ozbrojené sily sú kľúčovým nástrojom, prostredníctvom ktorého režim vykonáva svoju represívnu politiku a porušuje ľudské práva a medzinárodné humanitárne právo, a existuje vážne riziko, že dôstojníci v ich službách sa budú ďalej dopúšťať takýchto porušení. Rada tiež usudzuje, že vzhľadom na konkrétnu situáciu v sýrskych ozbrojených silách je pravdepodobné, že si bývalí vysokopostavení dôstojníci sýrskych ozbrojených síl naďalej zachovali vplyv v rámci tohto režimu. Rada sa preto domnieva, že by mala stanoviť reštriktívne opatrenia s cieľom zmraziť všetky finančné prostriedky a hospodárske zdroje, ktoré patria vysokopostaveným dôstojníkom sýrskych ozbrojených síl, ako aj bývalým vysokopostaveným dôstojníkom sýrskych ozbrojených síl, ktorí takéto pozície zastávali po máji 2011, sú v ich vlastníctve, držbe alebo pod ich kontrolou, a zaviesť obmedzenia vstupu týchto osôb, ktoré Rada určila a ktoré sa uvádzajú v zozname v prílohe I.

               (10)

               Sýrske bezpečnostné a spravodajské služby sú kľúčovým nástrojom, prostredníctvom ktorého režim vykonáva svoju represívnu politiku a porušuje ľudské práva a medzinárodné humanitárne právo, a existuje vážne riziko, že aktívni dôstojníci týchto služieb sa budú ďalej dopúšťať takýchto porušení. Rada tiež usudzuje, že vzhľadom na konkrétnu situáciu v sýrskych bezpečnostných a spravodajských službách je pravdepodobné, že si bývalí dôstojníci v týchto službách naďalej zachovali vplyv v rámci režimu. Rada sa preto domnieva, že by mala stanoviť reštriktívne opatrenia s cieľom zmraziť všetky finančné prostriedky a hospodárske zdroje, ktoré patria členom sýrskych bezpečnostných a spravodajských služieb, ako aj bývalým členom týchto služieb, ktorí takéto pozície zastávali po máji 2011, sú v ich vlastníctve, držbe alebo pod ich kontrolou, a zaviesť obmedzenia vstupu týchto osôb, ktoré Rada určila a ktoré sa uvádzajú v zozname v prílohe I.

               (11)

               Rada usudzuje, že milície spojené s režimom podporujú sýrsky režim v jeho represívnej politike, na rozkaz a v mene sýrskeho režimu porušujú ľudské práva a medzinárodné humanitárne právo a že existuje vážne riziko, že ich členovia sa budú ďalej dopúšťať takýchto porušení. Rada sa preto domnieva, že by mala stanoviť reštriktívne opatrenia s cieľom zmraziť všetky finančné prostriedky a hospodárske zdroje, ktoré patria členom milícií spojených so sýrskym režimom, sú v ich vlastníctve, držbe alebo pod ich kontrolou, a zaviesť obmedzenia vstupu týchto osôb, ktoré Rada označila a ktoré sa uvádzajú v zozname v prílohe I.

               (12)

               Rada sa domnieva, že na účely zabránenia porušovaniu ľudských práv a medzinárodného humanitárneho práva prostredníctvom využitia chemických zbraní v Sýrii by mala stanoviť reštriktívne opatrenia voči osobám, subjektom, útvarom, agentúram, orgánom alebo inštitúciám pôsobiacim v tomto sektore, ktoré Rada určila a ktoré sa uvádzajú v zozname v prílohe I.

               (13)

               Týmito reštriktívnymi opatreniami nie sú dotknuté výsady a imunity členov diplomatických a konzulárnych misií, ktorí sú akreditovaní v jednom z členských štátov Únie, v súlade s medzinárodným právom vrátane Viedenského dohovoru o diplomatických stykoch z roku 1961 a Viedenského dohovoru o konzulárnych stykoch z roku 1963. Okrem toho týmito reštriktívnymi opatreniami nie je dotknuté vykonávanie diplomatických funkcií a konzulárnej pomoci členskými štátmi v Sýrii.

               (14)

               Reštriktívne opatrenia by sa nemali vzťahovať na osoby alebo subjekty, ktoré patria do jednej z kategórií uvedených v odôvodneniach 6 až 12, ak existuje dostatok informácií o tom, že tieto osoby alebo subjekty nie sú alebo už nie sú spojené s režimom alebo že naň nemajú vplyv alebo že nepredstavujú reálne riziko obchádzania reštriktívnych opatrení.

               (15)

               Všetky rozhodnutia o zaradení do zoznamu by sa mali prijímať pre každý prípad zvlášť a na individuálnom základe, pričom sa zohľadní primeranosť tohto opatrenia.

               (16)

               Rozhodnutie 2013/255/SZBP (2), ktoré nahradilo rozhodnutie 2011/273/SZBP, by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2013/255/SZBP sa mení takto:

               1.

               Dopĺňajú sa tieto odôvodnenia:

                           „(3)

                           Rada opakovane a s veľkým znepokojením vzala na vedomie pokusy sýrskeho režimu obísť reštriktívne opatrenia EÚ s cieľom pokračovať vo financovaní a podpore vládnej politiky násilných represií voči civilnému obyvateľstvu.

                           (4)

                           Rada poznamenáva, že sýrsky režim pokračuje v jeho politike represie, a vzhľadom na závažnosť pretrvávajúcej situácie sa Rada nazdáva, že je potrebné zachovať a zabezpečiť účinnosť uložených reštriktívnych opatrení ich ďalším rozpracovaním, pričom sa zachová cielený a rozdielny prístup a prihliadne na humanitárnu situáciu sýrskeho obyvateľstva. Rada zastáva názor, že vzhľadom na osobitnú situáciu v Sýrii majú z hľadiska účinnosti týchto reštriktívnych opatrení osobitný význam určité kategórie osôb a subjektov.

                           (5)

                           Rada usudzuje, že vzhľadom na to, ako veľmi sýrsky režim ovláda hospodárstvo, si úzky okruh popredných podnikateľov pôsobiacich v Sýrii môže udržať toto postavenie len vtedy, ak udržiava dobré styky s režimom, má jeho podporu a vplyv v rámci neho. Rada zastáva názor, že by mala stanoviť reštriktívne opatrenia s cieľom obmedziť vstup a zmraziť všetky finančné prostriedky a hospodárske zdroje, ktoré patria popredným podnikateľom pôsobiacim v Sýrii, ktorých Rada označila a ktorí sa uvádzajú v zozname v prílohe I, sú vo vlastníctve, držbe alebo pod kontrolou týchto osôb, s cieľom zabrániť im, aby poskytovali režimu materiálnu alebo finančnú pomoc, a prostredníctvom ich vplyvu zvýšiť tlak na samotný režim, aby zmenil svoju represívnu politiku.

                           (6)

                           Vzhľadom na to, že v Sýrii sú rodinné väzby tradične základom mocenských štruktúr, Rada usudzuje, že v rámci súčasného sýrskeho režimu sa moc sústreďuje v rukách vplyvných členov rodiny Asadovcov a Makhloufovcov. Rada sa domnieva, že by mala stanoviť reštriktívne opatrenia na zmrazenie všetkých finančných prostriedkov a hospodárskych zdrojov, ktoré patria určitým členom rodiny Asadovcov a Makhloufovcov, ktorých Rada určila a ktorí sa uvádzajú v zozname v prílohe I, sú vo vlastníctve, držbe alebo pod kontrolou týchto osôb, a zaviesť obmedzenia vstupu týchto osôb, a prostredníctvom členov týchto rodín tak priamo ovplyvniť režim, aby zmenil svoju represívnu politiku, ako aj predísť riziku obchádzania reštriktívnych opatrení prostredníctvom rodinných príslušníkov.

                           (7)

                           Ministri sýrskej vlády by sa mali považovať za spoločne a nerozdielne zodpovedných za politiku represie vykonávanú sýrskym režimom. Rada usudzuje, že vzhľadom na konkrétnu situáciu súčasného sýrskeho režimu si bývalí ministri sýrskej vlády pravdepodobne naďalej zachovali vplyv v rámci uvedeného režimu. Rada sa preto domnieva, že by mala stanoviť reštriktívne opatrenia s cieľom zmraziť všetky finančné prostriedky a hospodárske zdroje, ktoré patria ministrom sýrskej vlády, ako aj ministrom, ktorí svoju funkciu vykonávali po máji 2011, sú v ich vlastníctve, držbe alebo pod ich kontrolou, a zaviesť obmedzenia vstupu týchto osôb, ktoré Rada označila a ktoré sa uvádzajú v zozname v prílohe I.

                           (8)

                           Sýrske ozbrojené sily sú kľúčovým nástrojom, prostredníctvom ktorého režim vykonáva svoju represívnu politiku a porušuje ľudské práva a medzinárodné humanitárne právo, a existuje vážne riziko, že dôstojníci v ich službách sa budú ďalej dopúšťať takýchto porušení. Rada tiež usudzuje, že vzhľadom na konkrétnu situáciu v sýrskych ozbrojených silách je pravdepodobné, že si bývalí vysokopostavení dôstojníci sýrskych ozbrojených síl naďalej zachovali vplyv v rámci tohto režimu. Rada sa preto domnieva, že by mala stanoviť reštriktívne opatrenia s cieľom zmraziť všetky finančné prostriedky a hospodárske zdroje, ktoré patria vysokopostaveným dôstojníkom sýrskych ozbrojených síl, ako aj ich bývalým vysokopostaveným dôstojníkom, ktorí takéto pozície zastávali po máji 2011, sú v ich vlastníctve, držbe alebo pod ich kontrolou, a zaviesť obmedzenia vstupu týchto osôb, ktoré Rada označila a ktoré sa uvádzajú v zozname v prílohe I.

                           (9)

                           Sýrske bezpečnostné a spravodajské služby sú kľúčovým nástrojom, prostredníctvom ktorého režim vykonáva svoju represívnu politiku a porušuje ľudské práva a medzinárodné humanitárne právo a existuje vážne riziko, že aktívni dôstojníci týchto služieb sa budú ďalej dopúšťať takýchto porušení. Rada tiež usudzuje, že vzhľadom na konkrétnu situáciu v sýrskych bezpečnostných a spravodajských službách je pravdepodobné, že si bývalí dôstojníci v týchto službách naďalej zachovali vplyv v rámci režimu. Rada sa preto domnieva, že by mala stanoviť reštriktívne opatrenia s cieľom zmraziť všetky finančné prostriedky a hospodárske zdroje, ktoré patria členom sýrskych bezpečnostných a spravodajských služieb, ako aj bývalým členom týchto služieb, ktorí takéto pozície zastávali po máji 2011, sú v ich vlastníctve, držbe alebo pod ich kontrolou, a zaviesť obmedzenia vstupu týchto osôb, ktoré Rada označila a ktoré sa uvádzajú v zozname v prílohe I.

                           (10)

                           Rada usudzuje, že milície spojené s režimom podporujú sýrsky režim v jeho represívnej politike, na rozkaz a v mene sýrskeho režimu porušujú ľudské práva a medzinárodné humanitárne právo a že existuje vážne riziko, že ich členovia sa budú ďalej dopúšťať takýchto porušení. Rada sa preto domnieva, že by mala stanoviť reštriktívne opatrenia s cieľom zmraziť všetky finančné prostriedky a hospodárske zdroje, ktoré patria členom milícií spojených so sýrskym režimom, sú v ich vlastníctve, držbe alebo pod ich kontrolou, a zaviesť obmedzenia vstupu týchto osôb, ktoré Rada označila a ktoré sa uvádzajú v zozname v prílohe I.

                           (11)

                           Rada sa domnieva, že na účely zabránenia porušovaniu ľudských práv a medzinárodného humanitárneho práva prostredníctvom využitia chemických zbraní v Sýrii by mala stanoviť reštriktívne opatrenia voči osobám, subjektom, útvarom, agentúram, orgánom alebo inštitúciám pôsobiacim v tomto sektore, ktoré Rada označila a ktoré sa uvádzajú v zozname v prílohe I.

                           (12)

                           Týmito reštriktívnymi opatreniami nie sú dotknuté výsady a imunity členov diplomatických a konzulárnych misií, ktorí sú akreditovaní v jednom z členských štátov Únie, v súlade s medzinárodným právom vrátane Viedenského dohovoru o diplomatických stykoch z roku 1961 a Viedenského dohovoru o konzulárnych stykoch z roku 1963. Okrem toho týmito reštriktívnymi opatreniami nie je dotknuté vykonávanie diplomatických funkcií a konzulárnej pomoci členskými štátmi v Sýrii.

                           (13)

                           Reštriktívne opatrenia by sa nemali vzťahovať na osoby alebo subjekty, ktoré patria do jednej z kategórií uvedených v odôvodneniach 5 až 11, ak existuje dostatok informácií o tom, že tieto osoby alebo subjekty nie sú alebo už nie sú spojené s režimom alebo že naň nemajú vplyv alebo že nepredstavujú reálne riziko obchádzania reštriktívnych opatrení.

                           (14)

                           Všetky rozhodnutia o zaradení do zoznamu by sa mali prijímať pre každý prípad zvlášť a na individuálnom základe, pričom sa zohľadní primeranosť tohto opatrenia.“.

               2.

               Odôvodnenie 3 sa prečíslováva na odôvodnenie 15.

               3.

               Článok 27 sa nahrádza takto:
               „Článok 27
               1.   Členské štáty prijmú opatrenia potrebné na to, aby osobám, ktoré sú zodpovedné za násilnú represiu voči civilnému obyvateľstvu v Sýrii, osobám, ktoré majú z režimu prospech alebo ho podporujú, a osobám, ktoré sú s nimi spojené, uvedeným v prílohe I, zabránili vo vstupe na svoje územie alebo v prechode cezeň.
               2.   V súlade s posúdením a rozhodnutiami Rady v kontexte situácie v Sýrii uvedenej v odôvodneniach 5 až 11 členské štáty tiež prijmú potrebné opatrenia na zabránenie vstupu na svoje územie, ako aj prechodu cezeň, týmto osobám:

                           a)

                           popredným podnikateľom pôsobiacim v Sýrii;

                           b)

                           členom rodín Asadovcov alebo Makhloufovcov;

                           c)

                           ministrom sýrskej vlády, ktorí boli pri moci po máji 2011;

                           d)

                           členom sýrskych ozbrojených síl, ktorí po máji 2011 mali hodnosť ‚plukovník‘ a rovnocenné alebo vyššie postavenie;

                           e)

                           členom sýrskych bezpečnostných a spravodajských služieb, ktorí svoje funkcie vykonávali po máji 2011;

                           f)

                           členom milícií spojených s režimom; alebo

                           g)

                           osobám, ktoré pôsobia v oblasti šírenia chemických zbraní,
                           a s nimi spojeným osobám, ktoré sú uvedené v prílohe I.

                     3.   Osoby z jednej z kategórií uvedených v odseku 2 sa nezaradia do zoznamu osôb a subjektov v prílohe I alebo na v ňom neponechajú, ak existuje dostatok informácií, že nie sú alebo už nie sú spojené s režimom alebo že naň nemajú vplyv alebo že nepredstavujú reálne riziko obchádzania reštriktívnych opatrení.
               4.   Všetky rozhodnutia o zaradení do zoznamu sa prijmú pre každý prípad zvlášť a na individuálnom základe, pričom sa zohľadní primeranosť tohto opatrenia.
               5.   Odsekmi 1 a 2 sa členským štátom neukladá povinnosť odmietnuť vstup na svoje územie svojim štátnym príslušníkom.
               6.   Odsekmi 1 a 2 nie sú dotknuté prípady, keď je členský štát viazaný záväzkom medzinárodného práva, a to:

                           a)

                           ako hostiteľská krajina medzinárodnej medzivládnej organizácie;

                           b)

                           ako hostiteľská krajina medzinárodnej konferencie zvolanej OSN alebo pod jej záštitou;

                           c)

                           podľa mnohostrannej dohody, ktorou sa priznávajú výsady a imunity; alebo

                           d)

                           podľa Zmluvy o zmierení z roku 1929 (Lateránska dohoda), ktorú uzavrela Svätá stolica (Vatikánsky mestský štát) a Taliansko.

                     7.   Odsek 6 sa považuje za uplatniteľný aj v prípadoch, keď je členský štát hostiteľskou krajinou Organizácie pre bezpečnosť a spoluprácu v Európe (OBSE).
               8.   Členský štát náležite informuje Radu o všetkých prípadoch, v ktorých udelí výnimku podľa odsekov 6 alebo 7.
               9.   Členské štáty môžu udeliť výnimky z opatrení uložených podľa odsekov 1 a 2, ak je vycestovanie odôvodnené naliehavou humanitárnou potrebou alebo účasťou na medzivládnych stretnutiach vrátane tých, ktoré podporuje Únia, alebo tých, ktorých hostiteľskou krajinou je členský štát predsedajúci OBSE, na ktorých sa vedie politický dialóg, ktorý priamo podporuje demokraciu, ľudské práva a právny štát v Sýrii.
               10.   Členský štát, ktorý si želá udeliť výnimky uvedené v odseku 9, to písomne oznámi Rade. Výnimka sa považuje za udelenú, pokiaľ jeden alebo viacerí členovia Rady písomne nevznesú námietku do dvoch pracovných dní od doručenia oznámenia o navrhovanej výnimke. V prípade, že jeden alebo viacerí členovia Rady vznesú námietku, môže o udelení navrhovanej výnimky rozhodnúť Rada kvalifikovanou väčšinou.
               11.   Keď členský štát podľa odsekov 6 až 10 povolí osobám uvedeným v prílohe I vstup na svoje územie alebo prechod cezeň, toto povolenie sa obmedzí len na účel, na ktorý bolo udelené, a na osoby, ktorých sa týka.“

               4.

               Článok 28 sa nahrádza takto:
               „Článok 28
               1.   Zmrazujú sa všetky finančné prostriedky a hospodárske zdroje, ktoré patria osobám zodpovedným za násilnú represiu voči civilnému obyvateľstvu v Sýrii, osobám a subjektom, ktoré majú z režimu prospech alebo ho podporujú, a osobám a subjektom, ktoré sú s nimi spojené, uvedeným v prílohách I a II, ako aj všetky finančné prostriedky a hospodárske zdroje, ktoré sú vo vlastníctve takýchto osôb a subjektov, v ich držbe alebo pod ich kontrolou.
               2.   V súlade s posúdením a rozhodnutiami Rady v kontexte situácie v Sýrii uvedenej v odôvodneniach 5 až 11 sa zmrazujú všetky finančné prostriedky a hospodárske zdroje, ktoré patria týmto osobám, sú v ich vlastníctve, v ich držbe alebo pod ich kontrolou:

                           a)

                           popredným podnikateľom pôsobiacim v Sýrii;

                           b)

                           členom rodín Asadovcov alebo Makhloufovcov;

                           c)

                           ministrom sýrskej vlády, ktorí boli pri moci po máji 2011;

                           d)

                           členom sýrskych ozbrojených síl, ktorí po máji 2011 mali hodnosť ‚plukovník‘ a rovnocenné alebo vyššie postavenie;

                           e)

                           členom sýrskych bezpečnostných a spravodajských služieb, ktorí svoje funkcie vykonávali po máji 2011;

                           f)

                           členom milícií spojených s režimom; alebo

                           g)

                           členom subjektov, útvarov, agentúr, orgánov alebo inštitúcií, ktoré pôsobia v oblasti šírenia chemických zbraní,
                           a s nimi spojeným osobám, ktoré sú uvedené v prílohe I.

                     3.   Osoby, subjekty alebo orgány z jednej z kategórií uvedených v odseku 2 sa nezaradia do zoznamu osôb a subjektov v prílohe I alebo sa na ňom neponechajú, ak existuje dostatok informácií, že nie sú alebo už nie sú spojené s režimom alebo že naň nemajú vplyv alebo že nepredstavujú reálne riziko obchádzania reštriktívnych opatrení.
               4.   Všetky rozhodnutia o zaradení do zoznamu sa prijmú pre každý prípad zvlášť a na individuálnom základe, pričom sa zohľadní primeranosť tohto opatrenia.
               5.   Fyzickým alebo právnickým osobám alebo subjektom uvedeným v prílohách I a II sa nesprístupnia žiadne finančné prostriedky ani hospodárske zdroje, a to priamo ani nepriamo ani v ich prospech.
               6.   Príslušný orgán členského štátu môže povoliť uvoľnenie určitých zmrazených finančných prostriedkov alebo hospodárskych zdrojov alebo sprístupnenie určitých finančných prostriedkov alebo hospodárskych zdrojov za podmienok, ktoré považuje za vhodné, potom, ako rozhodne, že dané finančné prostriedky alebo hospodárske zdroje sú:

                           a)

                           nevyhnutné na uspokojenie základných potrieb osôb uvedených v prílohách I a II a ich nezaopatrených rodinných príslušníkov vrátane platieb za potraviny, nájom alebo hypotéku, lieky a lekárske ošetrenie, úhrady daní, poistného a poplatkov za verejné služby;

                           b)

                           určené výlučne na úhradu primeraných honorárov a náhradu výdavkov, ktoré vznikli v súvislosti s poskytovaním právnych služieb;

                           c)

                           určené výlučne na úhradu poplatkov alebo nákladov na služby spojené s bežným vedením alebo správou zmrazených finančných prostriedkov alebo hospodárskych zdrojov; alebo

                           d)

                           potrebné na mimoriadne výdavky za podmienky, že príslušné orgány najmenej dva týždne pred udelením povolenia oznámil príslušným orgánom ostatných členských štátov a Komisii dôvody, na základe ktorých sa domnieva, že by sa osobitné povolenie malo udeliť;

                           e)

                           nevyhnutné na humanitárne účely, ako napríklad poskytovanie pomoci alebo uľahčovanie poskytovania pomoci vrátane zdravotníckeho materiálu, potravín, humanitárnych pracovníkov a súvisiacej pomoci, a za predpokladu, že v prípade uvoľnenia zmrazených finančných prostriedkov alebo hospodárskych zdrojov sú tieto finančné prostriedky alebo hospodárske zdroje uvoľnené v prospech OSN na účely poskytovania pomoci alebo uľahčovania poskytovania pomoci v Sýrii v súlade s plánom pre humanitárnu pomoc v Sýrii (SHARP);

                           f)

                           určené na úhradu na účet alebo z účtu diplomatickej alebo konzulárnej misie alebo medzinárodnej organizácie, ktorá požíva výsady v súlade s medzinárodným právom, pokiaľ sa takéto platby majú použiť na oficiálne účely diplomatickej alebo konzulárnej misie alebo medzinárodnej organizácie;

                           g)

                           nevyhnutné na evakuácie zo Sýrie;

                           h)

                           určené pre Sýrsku centrálnu banku alebo sýrske subjekty vo vlastníctve štátu uvedené v prílohách I a II na vykonanie platieb v mene Sýrskej arabskej republiky Organizácii pre zákaz chemických zbraní (OPCW) na činnosti súvisiace s overovacou misiou OPCW a so zničením sýrskych chemických zbraní, a najmä na vykonanie platieb osobitnému fondu OPCW pre Sýriu na činnosti súvisiace s úplným zničením sýrskych chemických zbraní mimo územia Sýrskej arabskej republiky.

                     Členský štát informuje ostatné členské štáty a Komisiu o každom povolení, ktoré udelí podľa tohto odseku.
               7.   Odchylne od odsekov 1 a 2 môžu príslušné orgány členského štátu povoliť uvoľnenie niektorých zmrazených finančných prostriedkov alebo hospodárskych zdrojov, ak sú splnené tieto podmienky:

                           a)

                           na uvedené finančné prostriedky alebo hospodárske zdroje sa vzťahuje arbitrážne rozhodnutie, ktoré bolo vydané pred dátumom zaradenia osoby alebo subjektu uvedených v odseku 1 alebo 2 do prílohy I alebo II, alebo súdne alebo správne rozhodnutie vydané v Únii, alebo súdne rozhodnutie vykonateľné v dotknutom členskom štáte pred uvedeným dátumom alebo po ňom;

                           b)

                           finančné prostriedky alebo hospodárske zdroje sa použijú výlučne na uspokojenie pohľadávok zabezpečených takýmto rozhodnutím alebo uznaných za platné v takomto rozhodnutí v rámci obmedzení stanovených platnými zákonmi a právnymi predpismi, ktorými sú upravené práva osôb s takýmito pohľadávkami;

                           c)

                           rozhodnutie nie je v prospech osoby alebo subjektu uvedeného v prílohe I alebo II; a

                           d)

                           uznanie rozhodnutia nie je v rozpore s verejným poriadkom v dotknutom členskom štáte.

                     Členský štát informuje ostatné členské štáty a Komisiu o každom povolení, ktoré udelí podľa tohto odseku.
               8.   Odseky 1 a 2 nebránia tomu, aby označená osoba alebo subjekt uskutočnili platbu splatnú na základe zmluvy uzavretej pred tým, ako boli zaradené do zoznamu, pod podmienkou, že príslušný členský štát rozhodol, že príjemcom platby nie je priamo ani nepriamo osoba alebo subjekt, ktoré sú uvedené v odsekoch 1 a 2.
               9.   Odseky 1 a 2 nebránia označenému subjektu uvedenému v zozname v prílohe II, aby počas obdobia dvoch mesiacov od dátumu svojho označenia vykonal platbu zo zmrazených finančných prostriedkov alebo hospodárskych zdrojov, ktoré takýto subjekt získal po dátume svojho označenia, pokiaľ je platba splatná podľa zmluvy týkajúcej sa financovania obchodu, a to za podmienky, že príslušný členský štát dospel k záveru, že priamym ani nepriamym príjemcom danej platby nie je osoba alebo subjekt, ktoré sú uvedené v odseku 1 alebo 2.
               10.   Odsek 5 sa neuplatňuje, keď sa na zmrazené účty pripisujú:

                           a)

                           úroky alebo iné výnosy z uvedených účtov; alebo

                           b)

                           platby splatné na základe zmlúv, dohôd alebo záväzkov, ktoré sa uzavreli alebo vznikli pred dátumom, od ktorého sa na zmrazené účty začalo vzťahovať toto rozhodnutie,
                           za predpokladu, že sa na všetky takéto úroky, iné výnosy a platby naďalej vzťahujú odseky 1 a 2.

                     11.   Odseky 1, 2 a 5 sa nevzťahujú na prevody finančných prostriedkov alebo hospodárskych zdrojov Sýrskou centrálnou bankou alebo jej prostredníctvom, získaných a zmrazených po dátume jej označenia, ani na prevody finančných prostriedkov alebo hospodárskych zdrojov Sýrskej centrálnej banke alebo jej prostredníctvom, ktoré boli prevedené po dátume jej označenia, pokiaľ sa takýto prevod týka platby neoznačenej finančnej inštitúcie splatnej v súvislosti s konkrétnou obchodnou zmluvou pod podmienkou, že príslušný členský štát dospel na základe individuálneho posúdenia k záveru, že priamym ani nepriamym príjemcom danej platby nie je osoba ani subjekt, ktoré sú uvedené v odseku 1 alebo 2.
               12.   Odseky 1 a 2 sa nevzťahujú na prevod zmrazených finančných prostriedkov alebo hospodárskych zdrojov Sýrskou centrálnou bankou alebo jej prostredníctvom, ak ide o prevod finančným inštitúciám patriacim do jurisdikcie členských štátov na účely poskytnutia likvidity na financovanie obchodu a ak tento prevod povolil príslušný členský štát.
               13.   Odseky 1, 2 a 5 sa nevzťahujú na prevod zmrazených finančných prostriedkov alebo hospodárskych zdrojov finančným subjektom uvedeným v zozname v prílohe I alebo II alebo jeho prostredníctvom, ak sa prevod týka platby zo strany osoby alebo subjektu, ktoré nie sú uvedené v zozname v prílohe I alebo II, v súvislosti s poskytovaním pomoci sýrskym štátnym príslušníkom, ktorí sa v Únii vzdelávajú, absolvujú odbornú prípravu alebo pôsobia v akademickom výskume, pod podmienkou, že príslušný členský štát dospel na základe individuálneho posúdenia k záveru, že príjemcom platby nie je priamo ani nepriamo osoba ani subjekt, ktoré sú uvedené v odseku 1 alebo 2.
               14.   Odseky 1, 2 a 5 sa nevzťahujú na úkony alebo transakcie vykonané v súvislosti so spoločnosťou Syrian Arab Airlines, ktorých výlučným cieľom je evakuácia občanov Únie a ich rodinných príslušníkov zo Sýrie.
               15.   Odseky 1, 2 a 5 sa neuplatňujú na prevod uskutočnený Obchodnou bankou Sýrie (Commercial Bank of Syria) alebo jej prostredníctvom týkajúci sa finančných prostriedkov alebo hospodárskych zdrojov, ktoré nepochádzajú z územia Únie a ktoré boli zmrazené po dátume jej označenia, alebo na prevod prijatý Obchodnou bankou Sýrie (Commercial Bank of Syria) alebo jej prostredníctvom po dátume jej označenia, ktorý sa týka finančných prostriedkov alebo hospodárskych zdrojov, ktoré nepochádzajú z územia Únie, ak takýto prevod súvisí s platbou neoznačenej finančnej inštitúcie splatnou v súvislosti s konkrétnou obchodnou zmluvou na zdravotnícky materiál, potraviny, prístrešie, sanitárne alebo hygienické zariadenia na civilné použitie, za predpokladu, že príslušný členský štát dospel na základe individuálneho posúdenia k záveru, že priamym či nepriamym príjemcom uvedenej platby nie je osoba alebo subjekt uvedený v odseku 1 alebo 2.“

               5.

               V článku 30 sa odsek 2 nahrádza takto:
               „2.   Rada dotknutej osobe, subjektu alebo orgánu oznámi svoje rozhodnutie o zaradení do zoznamu vrátane dôvodov tohto zaradenia, a to buď priamo, ak je ich adresa známa, alebo prostredníctvom uverejnenia oznámenia, a poskytne takej osobe, subjektu alebo orgánu možnosť predložiť svoje pripomienky. Najmä ak je osoba, subjekt alebo orgán zaradený do prílohy I na základe skutočnosti, že patrí do jednej z kategórií osôb, subjektov alebo orgánov stanovených v článku 27 ods. 2 a článku 28 ods. 2, táto osoba, subjekt alebo orgán, hoci patrí do takej kategórie, môže predložiť dôkaz a pripomienky prečo zastáva názor, že jej/jeho označenie nie je odôvodnené.“

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 12. októbra 2015

            Za Radu

            predsedníčka

         F. MOGHERINI

      (1)  Rozhodnutie Rady 2011/273/SZBP z 9. mája 2011 o reštriktívnych opatreniach voči Sýrii (Ú. v. EÚ L 121, 10.5.2011, s. 11).

      (2)  Rozhodnutie Rady 2013/255/SZBP z 31. mája 2013 o reštriktívnych opatreniach voči Sýrii (Ú. v. EÚ L 147, 1.6.2013, s. 14).


title: 2013/376/EÚ: Rozhodnutie Európskej centrálnej banky z  28. júna 2013 , ktorým sa zrušuje rozhodnutie ECB/2013/13 o dočasných opatreniach týkajúcich sa akceptovateľnosti obchodovateľných dlhových nástrojov, ktoré vydala Cyperská republika alebo za ktoré Cyperská republika ručí v plnom rozsahu (ECB/2013/21)

text:
               13.7.2013

               SK

               Úradný vestník Európskej únie

               L 192/75

         ROZHODNUTIE EURÓPSKEJ CENTRÁLNEJ BANKY
   z 28. júna 2013,
   ktorým sa zrušuje rozhodnutie ECB/2013/13 o dočasných opatreniach týkajúcich sa akceptovateľnosti obchodovateľných dlhových nástrojov, ktoré vydala Cyperská republika alebo za ktoré Cyperská republika ručí v plnom rozsahu
   (ECB/2013/21)
   (2013/376/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 12.1 a článok 34.1 druhú zarážku v spojení s článkom 3.1 prvou zarážkou a článkom 18.2,
   keďže:

               (1)

               Podľa článku 18.1 štatútu Európskeho systému centrálnych bánk a Európskej centrálnej banky (ďalej len „štatút ESCB“) Európska centrálna banka (ECB) a národné centrálne banky členských štátov, ktorých menou je euro, môžu uskutočňovať úverové operácie s úverovými inštitúciami a inými účastníkmi trhu, pričom sa požičiavanie zabezpečuje na základe dostatočnej zábezpeky. Kritériá určujúce akceptovateľnosť zábezpeky na účely operácií menovej politiky Eurosystému sú stanovené v prílohe I k usmerneniu ECB/2011/14 z 20. septembra 2011 o nástrojoch a postupoch menovej politiky Eurosystému (1) (ďalej len „všeobecná dokumentácia“).

               (2)

               Podľa oddielu 1.6 všeobecnej dokumentácie Rada guvernérov ECB môže nástroje, podmienky, kritériá a postupy na vykonávanie operácií menovej politiky Eurosystému kedykoľvek meniť. Podľa oddielu 6.3.1 všeobecnej dokumentácie si Eurosystém vyhradzuje právo určiť, či emisia, emitent, dlžník alebo ručiteľ spĺňa jeho požiadavky na vysoké štandardy na hodnotenie kreditného rizika na základe akýchkoľvek informácií, ktoré môže považovať za relevantné.

               (3)

               Rozhodnutie ECB/2013/13 zo 2. mája 2010 o dočasných opatreniach týkajúcich sa akceptovateľnosti obchodovateľných dlhových nástrojov, ktoré vydala Cyperská republika, alebo za ktoré Cyperská republika ručí v plnom rozsahu (2), bolo výnimočným opatrením, ktorým sa dočasne pozastavilo uplatňovanie minimálnych požiadaviek Eurosystému na vysoké štandardy na hodnotenie kreditného rizika vo vzťahu k obchodovateľným dlhovým, ktoré vydala Cyperská republika alebo za ktoré Cyperská republika ručí v plnom rozsahu.

               (4)

               Cyperská republika sa rozhodla prijať opatrenia na riadeniu dlhu, ktoré sa týkajú obchodovateľných dlhových nástrojov, ktoré vydala.

               (5)

               Akceptovateľnosť obchodovateľných dlhových nástrojov, ktoré vydala Cyperská republika alebo za ktoré Cyperská republika ručí v plnom rozsahu, ako zábezpeky v operáciách Eurosystému, bola ďalej nepriaznivo ovplyvnená rozhodnutím prijať opatrenia na riadenie dlhu.

               (6)

               Rozhodnutie ECB/2013/13 by sa malo zrušiť,

         PRIJALA TOTO ROZHODNUTIE:
   Článok 1
   Zrušenie rozhodnutia ECB/2013/13
   Rozhodnutie ECB/2013/13 sa zrušuje.
   Článok 2
   Nadobudnutie účinnosti
   Toto rozhodnutie nadobúda účinnosť 28. júna 2013.

      Vo Frankfurte nad Mohanom 28. júna 2013

            Prezident ECB

         Mario DRAGHI

      (1)  Ú. v. EÚ L 331, 14.12.2011, s. 1.

      (2)  Ú. v. EÚ L 133, 17.5.2013, s. 26.


title: 2006/452/ES: Rozhodnutie Rady z  29. apríla 2004  o podpísaní a predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii

text:
               6.7.2006

               SK

               Úradný vestník Európskej únie

               L 185/1

         ROZHODNUTIE RADY
   z 29. apríla 2004
   o podpísaní a predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   (2006/452/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 44 ods. 2, poslednú vetu článku 47 ods. 2 a článok 55, článok 57 ods. 2, článok 71, článok 80 ods. 2 a články 93, 94, 133 a 181a v spojení s prvou vetou prvého pododseku článku 300 ods. 2,
   so zreteľom na Zmluvu o pristúpení zo 16. apríla 2003, najmä na jej článok 2 ods. 3,
   so zreteľom na akt priložený k Zmluve o pristúpení, najmä na jeho článok 6 ods. 2,
   so zreteľom na návrh Komisie,
   keďže:

               (1)

               Dňa 8. decembra 2003 Rada v mene Spoločenstva a jeho členských štátov poverila Komisiu viesť rokovania s Azerbajdžanskou republikou o Protokole k Dohode o partnerstve a spolupráci s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii a ustanoviť určité technické úpravy spojené s inštitucionálnym a právnym vývojom v rámci Európskej únie.

               (2)

               S výhradou možného neskoršieho uzavretia protokolu zúčastnené strany protokol prerokovali a mal by byť podpísaný v mene Európskeho spoločenstva a jeho členských štátov.

               (3)

               Protokol by sa mal predbežne vykonávať odo dňa pristúpenia až do ukončenia príslušných postupov potrebných na jeho formálne uzavretie,

         ROZHODLA TAKTO:
   Článok 1
   Predseda Rady sa s výhradou jeho neskoršieho uzavretia poveruje určiť osobu/osoby splnomocnenú/splnomocnené podpísať v mene Európskeho spoločenstva a jeho členských štátov Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii.
   Text protokolu je priložený k tomuto rozhodnutiu (1).
   Článok 2
   Protokol sa predbežne uplatňuje odo dňa pristúpenia až do nadobudnutia jeho platnosti.

      V Luxemburgu 29. apríla 2004

            Za Radu

            predsedníčka

         M. Mc DOWELL

      (1)  Pozri stranu 3 tohto úradného vestníka.
    ---documentbreak---

               6.7.2006

               SK

               Úradný vestník Európskej únie

               L 185/3

         PROTOKOL
   k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   BELGICKÉ KRÁĽOVSTVO,
   ČESKÁ REPUBLIKA,
   DÁNSKE KRÁĽOVSTVO,
   SPOLKOVÁ REPUBLIKA NEMECKO,
   ESTÓNSKA REPUBLIKA,
   HELÉNSKA REPUBLIKA,
   ŠPANIELSKE KRÁĽOVSTVO,
   FRANCÚZSKA REPUBLIKA,
   ÍRSKO,
   TALIANSKA REPUBLIKA,
   CYPERSKÁ REPUBLIKA,
   LOTYŠSKÁ REPUBLIKA,
   LITOVSKÁ REPUBLIKA,
   LUXEMBURSKÉ VEĽKOVOJVODSTVO,
   MAĎARSKÁ REPUBLIKA,
   MALTSKÁ REPUBLIKA,
   HOLANDSKÉ KRÁĽOVSTVO,
   RAKÚSKA REPUBLIKA,
   POĽSKÁ REPUBLIKA,
   PORTUGALSKÁ REPUBLIKA,
   SLOVINSKÁ REPUBLIKA,
   SLOVENSKÁ REPUBLIKA,
   FÍNSKA REPUBLIKA,
   ŠVÉDSKE KRÁĽOVSTVO,
   SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,
   ďalej len „členské štáty“, zastúpené Radou Európskej únie, a
   EURÓPSKE SPOLOČENSTVO A EURÓPSKE SPOLOČENSTVO PRE ATÓMOVÚ ENERGIU,
   ďalej len „spoločenstvá“, zastúpené Radou Európskej únie a Európskou komisiou,
   na jednej strane a
   AZERBAJDŽANSKÁ REPUBLIKA
   na strane druhej,
   SO ZRETEĽOM NA pristúpenie Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska k Európskej únii 1. mája 2004,
   SA DOHODLI TAKTO:
   Článok 1
   Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko sú zmluvnými stranami Dohody o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, podpísanej 22. apríla 1996 v Luxemburgu (ďalej len „dohoda“), a rovnakým spôsobom ako ostatné členské štáty Spoločenstva prijímajú a berú na vedomie znenie dohody a dokumentov, ktoré sú k nej pripojené.
   Článok 2
   S cieľom zohľadniť najnovší inštitucionálny vývoj v rámci Európskej únie zmluvné strany súhlasia, aby sa v dôsledku uplynutia platnosti Zmluvy o založení Európskeho spoločenstva uhlia a ocele existujúce ustanovenia v dohode, ktoré odkazujú na Európske spoločenstvo uhlia a ocele, považovali za ustanovenia odkazujúce na Európske spoločenstvo, ktoré prevzalo všetky práva a záväzky vyplývajúce zo zmlúv uzatvorených Európskym spoločenstvom uhlia a ocele.
   Článok 3
   Tento protokol je neoddeliteľnou súčasťou dohody.
   Článok 4
   1.   Tento protokol je schválený spoločenstvami, Radou Európskej únie v mene členských štátov a Azerbajdžanskou republikou v súlade s ich vlastnými postupmi.
   2.   Zmluvné strany sa navzájom informujú o ukončení príslušných postupov uvedených v predchádzajúcom odseku. Schvaľovacie listiny sa uložia na Generálnom sekretariáte Rady Európskej únie.
   Článok 5
   1.   Tento protokol nadobudne platnosť v rovnaký deň ako Zmluva o pristúpení z roku 2003 za predpokladu, že všetky listiny o schválení tohto protokolu budú uložené pred týmto dňom.
   2.   Ak nebudú všetky listiny o schválení tohto protokolu uložené pred týmto dňom, nadobudne tento protokol platnosť k prvému dňu prvého mesiaca nasledujúceho po dni uloženia poslednej schvaľovacej listiny.
   3.   Ak nebudú všetky listiny o schválení tohto protokolu uložené pred 1. májom 2004, bude sa tento protokol predbežne uplatňovať s účinnosťou od 1. mája 2004.
   Článok 6
   Znenia dohody, záverečného aktu a všetkých pripojených dokumentov sú vypracované v českom, estónskom, litovskom, lotyšskom, maďarskom, maltskom, poľskom, slovenskom a slovinskom jazyku.
   Tieto znenia sú pripojené (1) k tomuto protokolu a sú rovnako autentické ako znenia v iných jazykoch, v ktorých je vypracovaná dohoda, záverečný akt a pripojené dokumenty.
   Článok 7
   Tento protokol je vypracovaný v dvoch vyhotoveniach v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom a azerbajdžanskom jazyku, pričom všetky znenia sú rovnako autentické.

      Hecho en Bruselas, el dieciocho de mayo de dos mil cuatro.
      V Bruselu dne osmnáctého května dva tisíce čtyři.
      Udfærdiget i Bruxelles den attende maj to tusind og fire.
      Geschehen zu Brüssel am achtzehnten Mai zweitausendundvier.
      Kahe tuhande neljanda aasta maikuu kaheksateistkümnendal päeval Brüsselis.
      'Εγινε στις Βρυξέλλες, στις δέκα οκτώ Μαΐου δύο χιλιάδες τέσσερα.
      Done at Brussels on the eighteenth day of May in the year two thousand and four.
      Fait à Bruxelles, le dix‐huit mai deux mille quatre.
      Fatto a Bruxelles, addì diciotto maggio duemilaquattro.
      Briselē, divi tūkstoši ceturtā gada astoņpadsmitajā maijā.
      Priimta du tūkstančiai ketvirtų metų gegužės aštuonioliktą dieną Briuselyje.
      Kelt Brüsszelben, a kétezer-negyedik év majus havának tizennyolcadik napján.
      Maghmul fi Brussel, nhar it-tmintax ta' Mejju, 2004.
      Gedaan te Brussel, de achttiende mei tweeduizendvier.
      Sporządzono w Brukseli, dnia osiemnastego maja roku dwa tysiące czwartego.
      Feito em Bruxelas, em dezoito de Maio de dois mil e quatro.
      V Bruslju, dne osemnajstega maja leta dva tisoč štiri.
      V Bruseli dňa osemnásteho mája dvetisícštyri.
      Tehty Brysselissä kahdeksantenatoista päivänä toukokuuta vuonna kaksituhattaneljä.
      Som skedde i Bryssel den artonde maj tjugohundrafyra.
      Brüsseldә iki min dördüncü ilin mayın on sәkkizindә imzalanmışdır.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         Üzv dövlәtlәr adından

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar
         Avropa Birliyi adından

         Por la República de Azerbaiyán
         Za Ázerbájdžánskou republiku
         For Republikken Aserbajdsjan
         Für die Republik Aserbaidschan
         Aserbaidžaani Vabariigi nimel
         Για τη Δημοκρατία του Αζερμπαϊτζάν
         For the Republic of Azerbaijan
         Pour la République d'Azerbaïdjan
         Per la Repubblica dell'Azerbaigian
         Azerbaidžānas Republikas vārdā
         AzerbaidÞano Respublikos vardu
         Azerbajdzsán részéről
         Għar-Repubblika ta' l-Ażerbajġan
         Voor de Republiek Azerbeidzjan
         W imieniu Republiki Azerbejdżanskiej
         Pela República do Azerbaijão
         Za Azerbajdžanskú republiku
         Za Azerbajdžansko republiko
         Azerbaidžanin tasavallan puolesta
         På Republiken Azerbajdzjans vägnar
         Azәrbaycan Respublikası adından

      (1)  Česká, estónska, litovská, lotyšská, maďarská, maltská, poľská, slovenská a slovinská verzia dohody sa uverejní v osobitnom vydaní úradného vestníka neskôr.


title: Rozhodnutie Európskeho parlamentu (EÚ) 2015/1648 z 29. apríla 2015 o účtovnej závierke Európskeho orgánu pre bankovníctvo za rozpočtový rok 2013

text:
               30.9.2015

               SK

               Úradný vestník Európskej únie

               L 255/210

      ROZHODNUTIE EURÓPSKEHO PARLAMENTU (EÚ) 2015/1648
      z 29. apríla 2015
      o účtovnej závierke Európskeho orgánu pre bankovníctvo za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho orgánu pre bankovníctvo za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskeho orgánu pre bankovníctvo za rozpočtový rok 2013 spolu s odpoveďami orgánu (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória orgánu za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (5), a najmä na jeho článok 64,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A8-0072/2015),

         1.

            berie na vedomie, že konečná ročná účtovná závierka Európskeho orgánu pre bankovníctvo sa nachádza v prílohe ku správe Dvora audítorov;

         2.

            schvaľuje účtovnú závierku Európskeho orgánu pre bankovníctvo za rozpočtový rok 2013;

         3.

            poveruje svojho predsedu, aby postúpil toto rozhodnutie výkonnému riaditeľovi Európskeho orgánu pre bankovníctvo, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 112.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 331, 15.12.2010, s. 12.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: 2012/342/EÚ: Rozhodnutie Rady z  22. júna 2012 , ktorým sa vymenúva nemecký náhradník Výboru regiónov

text:
               28.6.2012

               SK

               Úradný vestník Európskej únie

               L 168/37

         ROZHODNUTIE RADY
   z 22. júna 2012,
   ktorým sa vymenúva nemecký náhradník Výboru regiónov
   (2012/342/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Manfreda RICHTERA sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pani Barbara HACKENSCHMIDT, Mitglied des Landtags Brandenburg.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 22. júna 2012

            Za Radu

            predsedníčka

         M. VESTAGER

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Európskeho parlamentu (EÚ) 2017/1628 z 27. apríla 2017 o absolutóriu za plnenie všeobecného rozpočtu Európskej únie za rozpočtový rok 2015, oddiel IX – európsky dozorný úradník pre ochranu údajov

text:
               29.9.2017

               SK

               Úradný vestník Európskej únie

               L 252/139

         ROZHODNUTIE EURÓPSKEHO PARLAMENTU (EÚ) 2017/1628
   z 27. apríla 2017
   o absolutóriu za plnenie všeobecného rozpočtu Európskej únie za rozpočtový rok 2015, oddiel IX – európsky dozorný úradník pre ochranu údajov
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2015 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2015 [COM(2016) 475 – C8-0277/2016] (2),

               —

               so zreteľom na výročnú správu Dvora audítorov o plnení rozpočtu za rozpočtový rok 2015 spolu s odpoveďami inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho články 55, 99, 164, 165 a 166,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0140/2017),

               1.

               udeľuje európskemu dozornému úradníkovi pre ochranu údajov absolutórium za plnenie rozpočtu za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, európskemu dozornému úradníkovi pre ochranu údajov Európskej rade, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a Európskej službe pre vonkajšiu činnosť a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ L 69, 13.3.2015.

      (2)  Ú. v. EÚ C 380, 14.10.2016, s. 1.

      (3)  Ú. v. EÚ C 375, 13.10.2016, s. 1.

      (4)  Ú. v. EÚ C 380, 14.10.2016, s. 147.

      (5)  Ú. v. EÚ L 298, 26.10.2012, s. 1.


title: Rozhodnutie Rady (EÚ) 2016/1222 z 12. júla 2016, ktorým sa stanovuje, že Španielsko neprijalo účinné opatrenia v reakcii na odporúčanie Rady z 21. júna 2013

text:
               27.7.2016

               SK

               Úradný vestník Európskej únie

               L 201/19

         ROZHODNUTIE RADY (EÚ) 2016/1222
   z 12. júla 2016,
   ktorým sa stanovuje, že Španielsko neprijalo účinné opatrenia v reakcii na odporúčanie Rady z 21. júna 2013
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 126 ods. 8,
   so zreteľom na odporúčanie Európskej komisie,
   keďže:

               (1)

               Podľa článku 126 zmluvy sa členské štáty musia vyhýbať nadmernému deficitu verejných financií.

               (2)

               Pakt stability a rastu vychádza z cieľa zdravých verejných financií, ktoré sú prostriedkom na posilňovanie podmienok pre cenovú stabilitu a silný udržateľný rast smerujúci k vytváraniu pracovných miest. Pakt stability a rastu obsahuje nariadenie Rady (ES) č. 1467/97 (1), ktoré bolo prijaté s cieľom ďalej podporovať rýchlu nápravu nadmerných deficitov verejných financií.

               (3)

               Rada, konajúc na základe odporúčania Komisie, rozhodla 27. apríla 2009 v súlade s článkom 104 ods. 6 Zmluvy o založení Európskeho spoločenstva, že v Španielsku existuje nadmerný deficit, a v súlade s článkom 104 ods. 7 uvedenej zmluvy vydala odporúčanie nadmerný rozpočet najneskôr do roku 2012 napraviť. Rada odvtedy vydala tri odporúčania pre Španielsko (2. decembra 2009, 10. júla 2012 a 21. júna 2013) na základe článku 126 ods. 7 Zmluvy o fungovaní Európskej únie, ktorými predĺžila termín na nápravu nadmerného deficitu postupne do roku 2013, 2014 a 2016. Vo všetkých troch odporúčaniach Rada dospela k názoru, že Španielsko prijalo účinné opatrenia, ale vyskytli sa neočakávané nepriaznivé hospodárske udalosti so zásadnými nepriaznivými následkami pre verejné financie (2).

               (4)

               Rada vo svojom odporúčaní z 21. júna 2013 odporučila Španielsku, aby dosiahlo celkový cieľový deficit vo výške 6,5 % HDP v roku 2013, 5,8 % HDP v roku 2014, 4,2 % HDP v roku 2015 a 2,8 % HDP v roku 2016, čo zodpovedalo zlepšeniu štrukturálneho salda vo výške 1,1 %, 0,8 %, 0,8 % a 1,2 % HDP postupne v rokoch 2013 až 2016, pričom sa vychádzalo z prognózy Komisie z jari 2013 na obdobie do roku 2016. Aby Španielsko dosiahlo uvedené zlepšenie, žiadalo sa od neho, aby realizovalo dodatočné opatrenia zodpovedajúce 2 % HDP v roku 2014, 1 % HDP v roku 2015 a 1,5 % HDP v roku 2016. Španielsko bolo okrem toho vyzvané, aby: i) posilnilo účinnosť inštitucionálneho rámca ďalším zvýšením transparentnosti pri vykonávaní zákona o rozpočtovej stabilite, ako aj zriadením nezávislej fiškálnej rady na poskytovanie analýz, poradenstva a na monitorovanie súladu fiškálnej politiky s vnútroštátnymi fiškálnymi pravidlami a fiškálnymi pravidlami Únie, ii) vykonalo konkrétne kroky s cieľom zmierniť zvyšujúci sa štrukturálny deficit v systéme sociálneho zabezpečenia a iii) kládlo väčší dôraz na konsolidáciu orientovanú na rast, a to aj systematickým preskúmavaním výdavkov a daňového systému. S cieľom zaistiť úspech stratégie fiškálnej konsolidácie sa v odporúčaní napokon poukázalo aj na to, že je dôležité podporiť fiškálnu konsolidáciu komplexnými štrukturálnymi reformami v súlade s odporúčaniami Rady adresovanými Španielsku v kontexte európskeho semestra a postupu pri makroekonomickej nerovnováhe.

               (5)

               Podľa prognózy Komisie z jari 2013 na obdobie do roku 2016, z ktorej vychádzalo odporúčanie Rady z 21. júna 2013, sa predpokladalo, že španielske hospodárstvo klesne o 1,5 % v roku 2013 a následne porastie v nasledujúcich troch rokoch o 0,9 %, 1,4 % a 1,9 %. Rast HDP v nominálnom vyjadrení sa predpokladal na úrovni 0,1 % v roku 2013 a 2,0 % v roku 2014 a v nasledujúcich dvoch rokoch na úrovni 2,6 % a 3,2 %.

               (6)

               Rada vo svojom odporúčaní z 21. júna 2013 stanovila termín 1. októbra 2013, dokedy sa v súlade s ustanoveniami článku 3 ods. 4 nariadenia (ES) č. 1467/97 mali prijať účinné opatrenia. Na základe prognózy Komisie z jesene 2013 dospela Komisia 15. novembra 2013 k záveru, že Španielsko prijalo účinné opatrenia na dodržanie uvedeného odporúčania, hoci upozornila na riziká nedodržania odporúčania v roku 2014. Komisia sa preto domnievala, že v tom čase neboli v rámci postupu pri nadmernom deficite potrebné žiadne ďalšie kroky. Postup pri nadmernom deficite sa následne pozastavil.

               (7)

               V následných posúdeniach boli opätovne zdôraznené riziká nedodržania odporúčania Rady z 21. júna 2013. V júli 2014 Rada dospela k záveru, že opatrenia, na ktorých je založená rozpočtová stratégia uvedená v programe stability na rok 2014, sa musia ďalej spresniť, a že na dosiahnutie úplného súladu s uvedeným odporúčaním treba vynaložiť dodatočné úsilie. Rada na základe posúdenia programu stability na rok 2015 dospela v júli 2015 k záveru, že existuje riziko, že Španielsko nedodrží ustanovenia Paktu stability a rastu. Podobne sa aj vo všetkých stanoviskách Komisie k návrhom rozpočtových plánov Španielska na roky 2014, 2015 a 2016 dospelo k záveru, že Španielsku hrozí riziko nedodržania pravidiel Paktu stability a rastu. Komisia predovšetkým poukázala na riziká vyplývajúce z toho, že štrukturálne úsilie v plánoch je nižšie, než odporúčala Rada. Komisia okrem toho poukázala na riziká vo vzťahu k dosiahnutiu cieľov celkového deficitu.

               (8)

               Komisia na základe svojej prognózy zo zimy 2016 dospela 9. marca 2016 takisto k záveru, že existuje riziko nedodržania stanovenej lehoty na nápravu nadmerného deficitu vzhľadom na ešte stále výrazné očakávané prekročenie priebežného cieľa celkového deficitu na rok 2015, ktorý bol stanovený na 4,2 % HDP, a že dovtedy vynaložené fiškálne úsilie zďaleka nedosahovalo odporúčanú úroveň. Komisia na základe toho vydala odporúčania pre Španielsko, aby zintenzívnilo úsilie o zabezpečenie súladu s odporúčaním Rady z 21. júna 2013. Španielsku sa na tento účel odporučilo: i) prijať opatrenia s cieľom zabezpečiť včasnú a trvalú nápravu nadmerného deficitu, a to aj prostredníctvom plného využívania vhodných preventívnych a nápravných nástrojov stanovených v španielskom zákone o rozpočtovej stabilite na účely kontroly odchýlok od príslušných cieľov týkajúcich sa deficitu, verejného dlhu a výdavkového pravidla na nižších úrovniach, než je ústredná štátna správa, a ii) predložiť Komisii správu o opatreniach prijatých v reakcii na odporúčanie Komisie, a to vo svojom aktualizovanom návrhu rozpočtového plánu na rok 2016 alebo najneskôr vo vyhradenej časti pripravovaného programu stability na rok 2016.

               (9)

               Nové posúdenie opatrení, ktoré Španielsko prijalo na nápravu nadmerného deficitu do roku 2016 v reakcii na odporúčanie Rady z 21. júna 2013, vedie k týmto záverom:

                           —

                           Na základe údajov, ktoré Španielsko oznámilo na jar 2016 a Komisia (Eurostat) potvrdila 21. apríla 2016, deficit verejných financií dosiahol 5,9 % HDP v roku 2014 a 5,1 % HDP v roku 2015, čiže presiahol strednodobé ciele stanovené Radou vo výške 5,8 % pre rok 2014 a 4,2 % HDP pre rok 2015. Výsledný deficit v roku 2014 negatívne ovplyvnila revízia HDP v nominálnom vyjadrení smerom nadol, ku ktorej došlo v čase predloženia druhého oznámenia v rámci postupu pri nadmernom deficite v októbri 2015, ako aj operácie vo finančnom sektore zodpovedajúce 0,1 % HDP, ktoré zvýšili deficit. Expanzívna fiškálna politika v roku 2015 mala silný vplyv na fiškálny výsledok.

                           —

                           Na základe prognózy Komisie z jari 2016 sa zmena štrukturálneho salda v roku 2015 odhaduje na – 1,0 % HDP, čo je oveľa menej, než úroveň 0,8 % HDP, ktorú odporučila Rada. Kumulovaná zmena štrukturálneho salda v rokoch 2013 až 2015 predstavovala 0,6 % HDP, čo je výrazne pod úrovňou 2,7 % HDP, ktorú odporučila Rada. Navyše sa konštatuje, že štrukturálne úsilie po úprave o vplyv revidovaného rastu potenciálnej produkcie a vplyv neočakávaných alebo nedostatočných príjmov v porovnaní so základným scenárom, z ktorého vychádza odporúčanie, dosiahlo výšku – 0,7 % HDP v roku 2015 a – 0,2 % HDP v období rokov 2013 – 2015, čo je výrazne pod odporúčanými hodnotami. Pri meraní podľa metódy „zdola nahor“ vychádza štrukturálne úsilie na úrovni – 0,5 % HDP v roku 2015 a žiadne zaznamenané úsilie v období rokov 2013 – 2015, oproti odporúčanému úsiliu vo výške 1 % HDP, resp. 3 % HDP. Konsolidačné opatrenia, napríklad v kontexte reforiem verejnej správy a dôchodkového systému, nestačili na vyváženie vplyvu niektorých expanzívnych opatrení zavedených v roku 2015, ako sú napríklad zníženia dane z príjmu fyzických a právnických osôb a čiastočné dodatočné vyplácanie predtým zrušených vianočných prémií.

                           —

                           V rokoch 2013 – 2015 bola španielska inflácia (meraná na základe deflátora HDP) výrazne pod mierou inflácie predpokladanou v základnom makroekonomickom scenári, z ktorého vychádza odporúčanie (v roku 2014 dosiahla dokonca zápornú hodnotu, a to – 0,4 %), čo skomplikovalo dosahovanie fiškálnych cieľov. Vplyv nízkej alebo dokonca zápornej inflácie na fiškálne výsledky Španielska bol však do veľkej miery vyvážený rastom reálneho HDP, ktorý bol vyšší, než sa očakávalo, a to aj vďaka reformám uskutočneným v reakcii na krízu a úspešnému ukončeniu programu finančnej pomoci. Napriek menej dynamickému vývoju deflátora HDP bola úroveň HDP v nominálnom vyjadrení v roku 2015 iba o 1 % nižšia, než sa predpokladalo v základnom scenári, keďže reálny HDP sa za rovnaké obdobie zvyšoval oveľa rýchlejšie. K zníženiu deficitu okrem toho prispelo aj rýchle vytváranie pracovných miest a štruktúra rastu generujúca daňové príjmy.

                           —

                           Celkovo možno vo vzťahu k rokom 2014 a 2015 konštatovať, že prostredie s nízkymi úrokovými sadzbami a silnejšie hospodárske oživenie, ktoré aj vďaka reformám vykonaným v reakcii na krízu predčilo očakávania, ako aj úspešné ukončenie programu finančnej pomoci a priaznivý vývoj na trhu práce pomohli Španielsku znížiť deficit verejných financií. Zároveň platí, že proces fiškálnej konsolidácie pribrzďovala záporná inflácia – neočakávaná z hľadiska makroekonomického scenára, z ktorého vychádzalo odporúčanie Rady z 21. júna 2013. Neočakávané zisky – najmä v roku 2015 – však neboli použité na rýchlejšie znižovanie deficitu. Namiesto toho bola fiškálna politika uvoľnená, najmä v dôsledku daňovej reformy a dynamického rastu výdavkov.

               (10)

               Podľa prognózy Komisie z jari 2016 by mal deficit verejných financií v roku 2016 dosiahnuť úroveň 3,9 % HDP a v roku 2017 úroveň 3,1 % HDP. V programe stability na rok 2016 sa stanovujú ciele deficitu vo výške 3,6 % HDP v roku 2016 a 2,9 % HDP v roku 2017. Španielsko preto nie je v pozícii dosiahnuť včasnú a trvalú nápravu nadmerného deficitu v roku 2016 Pomer verejného dlhu k HDP mierne klesol z 99,3 % v roku 2014 na 99,2 % v roku 2015 vďaka čistému predaju finančných aktív, ktorý viac než vyvážil vplyv toho, že deficit rástol v porovnaní s rastom HDP v nominálnom vyjadrení rýchlejšie. Podľa prognózy Komisie z jari 2016 sa predpokladá, že pomer dlhu k HDP sa v roku 2016 ďalej zvýši na úroveň 100,3 % HDP a následne klesne.

               (11)

               Od roku 2012 je fiškálny rámec Španielska posilnený okrem iného aj na to, aby sa predchádzalo odchýlkam a zaistilo dodržiavanie príslušných cieľov deficitu, dlhu a výdavkového pravidla na všetkých úrovniach verejnej správy. V období od vydania odporúčania Rady z 21. júna 2013 Španielsko ďalej posilnilo svoj vnútroštátny fiškálny rámec zmenou zákona o rozpočtovej stabilite z roku 2012 tak, aby poskytoval stimuly pre verejné správy na zníženie nedoplatkov verejného sektora voči obchodným dodávateľom, a vytvorením nezávislej fiškálnej inštitúcie (AIReF) v novembri 2013. Hoci sú v španielskom zákone o rozpočtovej stabilite zahrnuté nástroje na prevenciu a nápravu odchýlok od vnútroštátnych fiškálnych cieľov, zo skúsenosti z rokov 2014 a 2015 vyplýva, že tieto nástroje mohli byť využité vo väčšej miere. V nadväznosti na odporúčanie Komisie z 9. marca 2016 španielska vláda začala uplatňovať nápravné ustanovenia zákona o rozpočtovej stabilite regionálnych vlád, ktoré sa predtým ešte nikdy nepoužili. Ústredná vláda okrem toho prijala škrty výdavkov vo výške 2 miliárd EUR.

               (12)

               Španielsko v decembri 2013 zaviedlo reformu, ktorou sa reviduje indexácia dôchodkov a ktorou sa od roku 2019 zavádzajú automatické úpravy nových dôchodkov budúcich dôchodcov na účely zohľadnenia zmien strednej dĺžky života. Okrem toho realizuje od júna 2013 reformu verejnej správy s cieľom dosiahnuť zvýšenie efektívnosti. Španielsko zároveň v roku 2014 prijalo reformu dane z príjmu právnických a fyzických osôb, ktorá má určité pozitívne prvky, napríklad znižovanie daňovo-odvodového zaťaženia, ale nebola plnohodnotne financovaná.

               (13)

               Z toho vyplýva záver, že reakcia Španielska na odporúčanie Rady z 21. júna 2013 nebola dostatočná. Španielsko v roku 2015 nedosiahlo strednodobý cieľ týkajúci sa celkového deficitu a podľa prognózy nadmerný deficit do roku 2016 neodstráni. Fiškálne úsilie ani zďaleka nedosahuje úroveň, ktorú odporúčala Rada, a zámery fiškálnej politiky boli v roku 2015 expanzívne,

         PRIJALA TOTO ROZHODNUTIE:
   Článok 1
   Španielsko neprijalo účinné opatrenia v reakcii na odporúčanie Rady z 21. júna 2013.
   Článok 2
   Toto rozhodnutie je určené Španielskemu kráľovstvu.

      V Bruseli 12. júla 2016

            Za Radu

            predseda

         P. KAŽIMÍR

      (1)  Nariadenie Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (Ú. v. ES L 209, 2.8.1997, s. 6).

      (2)  Všetky dokumenty týkajúce sa postupu pri nadmernom deficite v Španielsku možno nájsť na webovej stránke: http://ec.europa.eu/economy_finance/economic_governance/sgp/deficit/countries/spain_en.htm


title: 2011/560/EÚ: Rozhodnutie Európskeho parlamentu z  10. mája 2011 o absolutóriu za plnenie všeobecného rozpočtu Európskej únie za rozpočtový rok 2009, oddiel VI – Európsky hospodársky a sociálny výbor

text:
               27.9.2011

               SK

               Úradný vestník Európskej únie

               L 250/97

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie všeobecného rozpočtu Európskej únie za rozpočtový rok 2009, oddiel VI – Európsky hospodársky a sociálny výbor
   (2011/560/EÚ)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2009 (1),
   so zreteľom na konečnú ročnú účtovnú závierku Európskej únie za rozpočtový rok 2009 [SEK(2010) 963 – C7-0216/2010] (2),
   so zreteľom na výročnú správu Európskeho hospodárskeho a sociálneho výboru pre orgán udeľujúci absolutórium o vnútorných auditoch vykonaných v roku 2009,
   so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),
   so zreteľom na článok 272 ods. 10 a články 274, 275 a 276 Zmluvy o ES a na článok 314 ods. 10 a články 317, 318 a 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu (A7-0136/2011),

               1.

               udeľuje generálnemu tajomníkovi Európskeho hospodárskeho a sociálneho výboru absolutórium za plnenie rozpočtu Európskeho hospodárskeho a sociálneho výboru za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 303, 9.11.2010, s. 1.

      (4)  Ú. v. EÚ C 308, 12.11.2010, s. 129.

      (5)  Ú. v. ES L 248, 16.9.2002, s. 1.
    ---documentbreak---

               27.9.2011

               SK

               Úradný vestník Európskej únie

               L 250/98

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2009, oddiel VI – Európsky hospodársky a sociálny výbor
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2009 (1),
   so zreteľom na konečnú ročnú účtovnú závierku Európskej únie za rozpočtový rok 2009 [SEK(2010) 963 – C7-0216/2010] (2),
   so zreteľom na výročnú správu Európskeho hospodárskeho a sociálneho výboru pre orgán udeľujúci absolutórium o vnútorných auditoch vykonaných v roku 2009,
   so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),
   so zreteľom na článok 272 ods. 10 a články 274, 275 a 276 Zmluvy o ES a na článok 314 ods. 10 a články 317, 318 a 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu (A7-0136/2011),

               1.

               konštatuje, že v roku 2009 mal Európsky hospodársky a sociálny výbor (EHSV) k dispozícii viazané rozpočtové prostriedky v celkovej výške 122 000 000 EUR (118 000 000 EUR v roku 2008), pričom miera využitia bola 98,02 %, čo je viac než priemer ostatných inštitúcií (97,69 %);

               2.

               so znepokojením berie na vedomie obvinenia týkajúce sa riadenia EHSV, ktoré viedli Európsky úrad pre boj proti podvodom (OLAF) k rozhodnutiu z 11. marca 2011 o začatí vyšetrovania, a žiada EHSV a úrad OLAF, aby orgánu udeľujúcemu absolutórium podali správu o napredovaní prípadu a jeho výsledkoch; nariaďuje svojmu výboru zodpovednému za postup udelenia absolutória, aby túto vec pozorne sledoval a aby posúdil všetky ďalšie informácie pri príprave budúcich správ o absolutóriu pre EHSV;

               3.

               žiada EHSV, aby poskytol výboru Parlamentu zodpovednému za postup udelenia absolutória ďalšie informácie o údajných nezrovnalostiach;

               4.

               vyzýva EHSV, aby v plnej miere spolupracoval s úradom OLAF a poskytol jeho pracovníkom všetku pomoc potrebnú pri vyšetrovaní;

               5.

               žiada EHSV, aby informoval výbor Parlamentu zodpovedný za postup udelenia absolutória:

                           —

                           o disciplinárnych konaniach vykonaných EHSV a ich finančných dôsledkoch, a predovšetkým o disciplinárnom prípade č. 2/2007,

                           —

                           o personálnej politike týkajúcej sa povyšovania zamestnancov na manažérske pozície,

                           —

                           o konfliktoch týkajúcich sa nezávislosti právnej služby EHSV,

                           —

                           o prístupe členov EHSV a členov jeho predsedníctva k všetkým požadovaným informáciám,

                           —

                           o stave a výsledkoch vnútorných auditov vykonaných EHSV;

               6.

               žiada ombudsmana, aby čo najskôr informoval výbor Parlamentu zodpovedný za postup udelenia absolutória o výsledkoch svojho vyšetrovania relevantných pre tento konkrétny prípad;

               7.

               konštatuje, že Dvor audítorov vo svojej výročnej správe uviedol, že audit nedal podnet na žiadne významné pripomienky týkajúce sa EHSV; napriek tomu však vyzýva Dvor audítorov, aby potvrdil, či sa v auditoch za rok 2009 zistili nejaké dôkazy o nezrovnalostiach, ktoré už boli predmetom disciplinárneho prípadu č. 2/2007;

               8.

               berie na vedomie ďalší, mierny nárast v počte stálych pracovných miest (704 pracovných miest v roku 2009, 700 v roku 2008 a 695 v roku 2007) pridelených EHSV a skutočnosť, že pracovné miesta sa konzistentne zapĺňajú (7 voľných pracovných miest v roku 2009, 19 v roku 2008 a 9 v roku 2007); berie na vedomie existenciu strednodobého plánu (stratégia na obdobie rokov 2008 – 2013) na podporu rovnakých príležitostí a rozmanitosti v rámci sekretariátu, najmä prostredníctvom väčšieho využívania mechanizmov flexibilného pracovného času, a s potešením očakáva správy o ďalšom pokroku v politike ľudských zdrojov;

               9.

               s uspokojením berie na vedomie, že podľa pripomienok EHSV v reakcii na uznesenie Parlamentu z 5. mája 2010 o absolutóriu za rozpočtový rok 2008 (6) sa dohoda o administratívnej spolupráci medzi EHSV a Výborom regiónov (VR) na obdobie rokov 2008 až 2014 uspokojivo plní, a poznamenáva, že sa zatiaľ nezistila potreba ďalšieho zlepšovania praktických aspektov a že výbory si naďalej pozorne všímajú potrebu zachovávať vysokú úroveň harmonizácie, čo sa zabezpečuje prostredníctvom riadiacej štruktúry dohody o administratívnej spolupráci; vyzýva EHSV a VR, aby oznámili, či rozdelenie vyplývajúce z tejto dohody je rozpočtovo neutrálne, a aby informovali rozpočtový orgán o výsledkoch preskúmania dohody v polovici trvania, ktoré pripadá na rok 2011;

               10.

               berie na vedomie úsilie v oblasti medziinštitucionálnej spolupráce, najmä prebiehajúce zavádzanie systému riadenia zamestnancov Sysper2, a prípravy uskutočnené v tomto smere; poznamenáva, že zavedenie systému sa plánuje na január 2012;

               11.

               opätovne zdôrazňuje svoj postoj, že v záujme transparentnosti by mali byť vyhlásenia o finančných záujmoch členov všetkých inštitúcií Únie dostupné na internete prostredníctvom verejného registra; berie na vedomie odpoveď EHSV, najmä list podpredsedu EHSV týkajúci sa pripomienky Parlamentu, že členovia EHSV nevydávajú vyhlásenia o svojich finančných záujmoch, a žiada EHSV, aby podnikol kroky na zverejnenie príslušných informácií a aby o tejto veci informoval vo svojej výročnej správe o činnosti;

               12.

               víta ochotu EHSV splniť návrh Parlamentu uvedený v spomenutom uznesení z 5. mája 2010, aby cestovné výdavky členov EHSV vychádzali len zo skutočných nákladov na cesty (a aby sa diéty rovnali diétam, ktoré sú poskytované poslancom Európskeho parlamentu), a berie na vedomie list predsedu EHSV týkajúci sa tejto veci; žiada EHSV, aby informoval o ďalšom pokroku v tejto veci;

               13.

               žiada EHSV, aby informoval o vývoji, pokiaľ ide o pokrok v revízii finančného štatútu členov, a oznámil orgánu udeľujúcemu absolutórium výsledok tohto procesu;

               14.

               vyjadruje EHSV uznanie za trvale vysokú kvalitu jeho výročných správ o činnosti a víta začlenenie informácií o následných opatreniach v súvislosti s predošlými rozhodnutiami Parlamentu o absolutóriu;

               15.

               vyzýva EHSV, aby v priebehu roka 2011 bezodkladne vykonal komplexné preskúmanie výdavkov vo všetkých oblastiach činnosti s cieľom zabezpečiť, aby sa všetky výdavky sa vynakladali účelne, čo umožní identifikovať potenciálne úspory, ktoré by znížili tlak na rozpočet v tomto období úsporných opatrení.

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 303, 9.11.2010, s. 1.

      (4)  Ú. v. EÚ C 308, 12.11.2010, s. 129.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 252, 25.9.2010, s. 94.


title: Rozhodnutie Rady z 22. septembra 2003, ktorým sa Komisiou schvaľuje uzavretie dohody o spolupráci v oblasti mierového využívania jadrovej energie medzi Európskym spoločenstvom pre atómovú energiu (Euratom) a vládou Uzbeckej republiky

text:
Dôležité právne oznámenie

|

32003D0744

Úradný vestník L 269 , 21/10/2003 S. 0008 - 0008

		Rozhodnutie Radyz 22. septembra 2003,ktorým sa Komisiou schvaľuje uzavretie dohody o spolupráci v oblasti mierového využívania jadrovej energie medzi Európskym spoločenstvom pre atómovú energiu (Euratom) a vládou Uzbeckej republiky(2003/744/Euratom)RADA EURÓPSKEJ ÚNIE,so zreteľom na Zmluvu o založení Európskeho spoločenstva pre atómovú energiu, a najmä na jej druhý odsek článku 101,so zreteľom na návrh Komisie,keďže:(1) V súlade so smernicami Rady prijatými rozhodnutím Rady z 26. júna 2000 prerokovala Komisia dohodu o spolupráci v oblasti mierového využívania jadrovej energie medzi Európskym spoločenstvom pre atómovú energiu (Euratom) a vládou Uzbeckej republiky.(2) By sa malo Komisii povoliť dohodu uzavrieť,ROZHODLA TAKTO:Jediný článokKomisii sa týmto povoľuje uzavrieť dohodu o spolupráci v oblasti mierového využívania jadrovej energie medzi Európskym spoločenstvom pre atómovú energiu (Euratom) a vládou Uzbeckej republiky.Text dohody je pripojený k tomuto rozhodnutiu.V Bruseli 22. septembra 2003Za RadupredsedaF. Frattini--------------------------------------------------


title: Rozhodnutie Rady (EÚ, Euratom) 2017/1108 z 20. júna 2017, ktorým sa vymenúvajú dvaja členovia výboru nezávislých významných osobností v súlade s článkom 11 ods. 1 nariadenia Európskeho parlamentu a Rady (EÚ, Euratom) č. 1141/2014 o štatúte a financovaní európskych politických strán a európskych politických nadácií

text:
               22.6.2017

               SK

               Úradný vestník Európskej únie

               L 160/35

         ROZHODNUTIE RADY (EÚ, Euratom) 2017/1108
   z 20. júna 2017,
   ktorým sa vymenúvajú dvaja členovia výboru nezávislých významných osobností v súlade s článkom 11 ods. 1 nariadenia Európskeho parlamentu a Rady (EÚ, Euratom) č. 1141/2014 o štatúte a financovaní európskych politických strán a európskych politických nadácií
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Európskeho parlamentu a Rady (EÚ, Euratom) č. 1141/2014 z 22. októbra 2014 o štatúte a financovaní európskych politických strán a európskych politických nadácií (1), a najmä na jeho článok 11 ods. 1,
   keďže:

               (1)

               Článkom 11 ods. 1 nariadenia (EÚ, Euratom) č. 1141/2014 sa zriaďuje výbor nezávislých významných osobností.

               (2)

               V článku 11 ods. 1 nariadenia (EÚ, Euratom) č. 1141/2014 sa stanovuje, že výbor pozostáva zo šiestich členov, pričom dvoch členov vymenuje Európsky parlament, dvoch Rada a dvoch Komisia. Výbor sa obnovuje po každých voľbách do Európskeho parlamentu do šiestich mesiacov po skončení prvej schôdze Európskeho parlamentu. Mandát členov nemožno obnoviť,

         PRIJALA TOTO ROZHODNUTIE:
   Článok 1
   1.   Týmto sa za členov výboru nezávislých významných osobností na trvanie funkčného obdobia výboru vymenúvajú:

               —

               pani Rebecca ADLEROVÁ-NISSENOVÁ,

               —

               pán Christoph MÖLLERS.

         2.   Vymenovanie je podmienené tým, že každý dezignovaný člen podpíše vyhlásenie o nezávislosti a neprítomnosti konfliktu záujmov, ktoré je priložené k tomuto rozhodnutiu.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 20. júna 2017

            Za Radu

            predsedníčka

         H. DALLI

      (1)  Ú. v. EÚ L 317, 4.11.2014, s. 1.

      PRÍLOHA

         VYHLÁSENIE O NEZÁVISLOSTI A NEPRÍTOMNOSTI KONFLIKTU ZÁUJMOV

      Ja, dolupodpísaný(-á) …vyhlasujem, že beriem na vedomie článok 11 ods. 1 nariadenia Európskeho parlamentu a Rady (EÚ, Euratom) č. 1141/2014 o štatúte a financovaní európskych politických strán a európskych politických nadácií a budem vykonávať svoje povinnosti člena výboru nezávislých významných osobností úplne nezávisle a budem v plnej miere dodržiavať pravidlá stanovené v uvedenom nariadení.
      Nebudem požadovať ani prijímať pokyny od žiadnej inštitúcie ani vlády, ani od žiadneho iného orgánu, úradu či agentúry. Zdržím sa akéhokoľvek konania, ktoré je nezlučiteľné s povahou mojich povinností.
      Vyhlasujem, že podľa môjho najlepšieho vedomia nemám konflikt záujmov. Konflikt záujmov vzniká, ak je spochybnené nestranné a objektívne vykonávanie mojich povinností člena výboru nezávislých významných osobností z dôvodov, ktoré sa týkajú rodiny, osobného života, politickej, štátnej, filozofickej alebo náboženskej príslušnosti, ekonomických, či akýchkoľvek iných spoločných záujmov s príjemcom.
      Osobitne tiež vyhlasujem, že nie som poslancom/poslankyňou Európskeho parlamentu, členom/členkou Rady ani Komisie. Nevykonávam žiadny volebný mandát. Nie som úradníkom alebo iným zamestnancom Európskej únie. Nie som a ani som nikdy nebol(-a) zamestnancom žiadnej európskej politickej strany ani európskej politickej nadácie.

         V …

               [DÁTUM + PODPIS

               dezignovaného člena výboru

               nezávislých významných osobností]


title: 2012/6/EÚ: Rozhodnutie Európskeho parlamentu a Rady z  13. decembra 2011 o mobilizácii Fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               7.1.2012

               SK

               Úradný vestník Európskej únie

               L 4/14

         ROZHODNUTIE EURÓPSKEHO PARLAMENTU A RADY
   z 13. decembra 2011
   o mobilizácii Fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2012/6/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 26,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (2),
   so zreteľom na návrh Európskej komisie,
   keďže:

               (1)

               Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľstvom v regiónoch postihnutých katastrofami.

               (2)

               Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 miliardy EUR.

               (3)

               Nariadenie (ES) č. 2012/2002 obsahuje ustanovenia, podľa ktorých možno fond mobilizovať.

               (4)

               Španielsko podalo žiadosť o mobilizáciu fondu v súvislosti s katastrofou spôsobenou zemetrasením a Taliansko podalo žiadosť o mobilizáciu fondu v súvislosti s katastrofou spôsobenou záplavami,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2011 sa mobilizuje Fond solidarity Európskej únie s cieľom poskytnúť prostriedky vo výške 37 979 875 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 13. decembra 2011

            Za Európsky parlament

            predseda

         J. BUZEK

            Za Radu

            predseda

         M. SZPUNAR

      (1)  Ú. v. EÚ C 139, 14.6.2006, s. 1.

      (2)  Ú. v. ES L 311, 14.11.2002, s. 3.


title: 2008/872/ES: Rozhodnutie Rady z  18. novembra 2008 , ktorým sa vymenúvajú dvaja nemeckí náhradníci Výboru regiónov

text:
               19.11.2008

               SK

               Úradný vestník Európskej únie

               L 308/50

      ROZHODNUTIE RADY

   z 18. novembra 2008,
   ktorým sa vymenúvajú dvaja nemeckí náhradníci Výboru regiónov
   (2008/872/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh nemeckej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku skončenia funkčného obdobia pána Stefana KRAXNERA a pani Ulriky KUHLOVEJ sa uvoľnili dve miesta náhradníkov Výboru regiónov,

         ROZHODLA TAKTO:
   Článok 1
   Za náhradníkov Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:

               —

               pán Roland HEINTZE, Mitglied der Hamburger Bürgerschaft,

               —

               pán Roland RIESE, Mitglied des Niedersächsischen Landtages.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 18. novembra 2008

            Za Radu

            predseda

         M. BARNIER

      (1)  1. Ú. v. EÚ L 56, 25.2.2006, s. 75.


title: Rozhodnutie Európskeho parlamentu (EÚ, Euratom) 2017/1615 z 27. apríla 2017 o účtovnej závierke týkajúcej sa plnenia všeobecného rozpočtu Európskej únie za rozpočtový rok 2015, oddiel III – Komisia

text:
               29.9.2017

               SK

               Úradný vestník Európskej únie

               L 252/113

         ROZHODNUTIE EURÓPSKEHO PARLAMENTU (EÚ, Euratom) 2017/1615
   z 27. apríla 2017
   o účtovnej závierke týkajúcej sa plnenia všeobecného rozpočtu Európskej únie za rozpočtový rok 2015, oddiel III – Komisia
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2015 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2015 [COM(2016) 475 – C8-0269/2016] (2),

               —

               so zreteľom na správu Komisie o následných opatreniach k udeleniu absolutória za rozpočtový rok 2014 [COM(2016) 674] a na sprievodné pracovné dokumenty útvarov Komisie [SWD(2016) 338, SWD(2016) 339],

               —

               so zreteľom na výročnú správu Komisie o hospodárení a vykonávaní rozpočtu EÚ za rok 2015 [COM(2016) 446],

               —

               so zreteľom na výročnú správu Komisie o vnútorných auditoch vykonaných v roku 2015 pre orgán udeľujúci absolutórium [COM(2016) 628] a sprievodný pracovný dokument útvarov Komisie [SWD(2016) 322],

               —

               so zreteľom na výročnú správu Dvora audítorov o plnení rozpočtu za rozpočtový rok 2015 spolu s odpoveďami inštitúcií (3) a na osobitné správy Dvora audítorov,

               —

               so zreteľom na vyhlásenie o vierohodnosti (4) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória Komisii za plnenie rozpočtu za rozpočtový rok 2015 (05876/2017 – C8-0037/2017),

               —

               so zreteľom na odporúčanie Rady z 21. februára 2017 o udelení absolutória výkonným agentúram za plnenie rozpočtu za rozpočtový rok 2015 (05874/2017 – C8-0038/2017),

               —

               so zreteľom na články 317, 318 a 319 Zmluvy o fungovaní Európskej únie,

               —

               so zreteľom na článok 106a Zmluvy o založení Európskeho spoločenstva pre atómovú energiu,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho články 62, 164, 165 a 166,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných agentúr, ktorým majú byť zverené niektoré úlohy v rámci riadenia programov Spoločenstva (6), a najmä na jeho článok 14 ods. 2 a 3,

               —

               so zreteľom na článok 93 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanoviská iných príslušných výborov (A8-0150/2017),

               1.

               schvaľuje účtovnú závierku týkajúcu sa plnenia všeobecného rozpočtu Európskej únie za rozpočtový rok 2015;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2015, oddiel III – Komisia a výkonné agentúry, ako aj vo svojom uznesení z 27. apríla 2017 o osobitných správach Dvora audítorov v súvislosti s udelením absolutória Komisii za rozpočtový rok 2015 (7);

               3.

               poveruje svojho predsedu, aby postúpil toto rozhodnutie Rade, Komisii, Dvoru audítorov, ako aj národným parlamentom a národným a regionálnym kontrolným orgánom členských štátov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ L 69, 13.3.2015.

      (2)  Ú. v. EÚ C 380, 14.10.2016, s. 1.

      (3)  Ú. v. EÚ C 375, 13.10.2016, s. 1.

      (4)  Ú. v. EÚ C 380, 14.10.2016, s. 147.

      (5)  Ú. v. EÚ L 298, 26.10.2012, s. 1.

      (6)  Ú. v. ES L 11, 16.1.2003, s. 1.

      (7)  Prijaté texty, P8_TA(2017)0144 (pozri stranu 66 tohto úradného vestníka).